b"\n_START_ARTICLE_\nGradovi v dolini reke Loare\n_START_SECTION_\nZgodovina\n_START_PARAGRAPH_\nMed stoletno vojno je bila dolina Loare zaradi klju\xc4\x8dnih to\xc4\x8dk pogosto tar\xc4\x8da napadov in plenjenja ter pod nadzorom tako angle\xc5\xa1kega kot francoskega kralja. Dofen Charles (kasnej\xc5\xa1i Karel VII. Francoski) je imel celo dvor v Chinonu. Do sredine 16. stoletja je Franc I. Francoski sredi\xc5\xa1\xc4\x8de mo\xc4\x8di v Franciji iz doline Loare prenesel nazaj v staro prestolnico Pariz. Kljub temu je dolina Loare kraljem ter njihovim dvorjanom ostala priljubljen kraj, kjer so pre\xc5\xbeiveli veliko svojega \xc4\x8dasa. \xc5\xa0ele z nastopom Ludvika XIV. in gradnjo Versaillesa se je dvor trajno pomaknil v okolico Pariza, a bogata bur\xc5\xbeoazja in kraljevi miljenci so ob Loari dalje obnavljali stare gradovi ali gradili nove, razko\xc5\xa1ne dvorce kot svoje poletne rezidence za zasebni oddih ali nastopa\xc5\xa1tvo.  _NEWLINE_Med francosko revolcijo je bilo veliko gradov oplenjenih in po\xc5\xbeganih. Mnogi plemi\xc5\xa1ki lastniki jih zaradi denarnega pomanjkanja niso mogli obnoviti, mnoge dru\xc5\xbeine pa so lastni\xc5\xa1tvo izgubile zaradi usmrtitev neposrednih dedi\xc4\x8dev. V 19. stoletju je za\xc4\x8delo gradove kupovati in obnavljati bogato me\xc5\xa1\xc4\x8danstvo, nekaj pa plemstvo med restavracijo. Med prvo in drugo svetovno vojno so bili v ve\xc4\x8d gradovih urejena nem\xc5\xa1ka voja\xc5\xa1ka poveljstva; tudi po 1945 so nekateri ohranili sede\xc5\xbe voja\xc5\xa1kega \xc5\xa1taba. _NEWLINE_Danes so gradovi ve\xc4\x8dinoma v zasebni lasti, v nekaterih lastniki \xc5\xa1e \xc5\xbeivijo, a se mnogi zavedajo njihovega kulturnega pomena in so gradovi zato stalno ali ob\xc4\x8dasno deloma odprti za javnost. To velja tudi za gradove v ob\xc4\x8dinski ali dr\xc5\xbeavni lasti, npr. grad Chambord, ki so pogosto preurejeni v muzeje in jih trumoma obiskujejo turisti. V nekaterih dvorcih so danes hoteli in preno\xc4\x8di\xc5\xa1\xc4\x8da z zajtrkom (bed and breakfast).\n_START_SECTION_\nSeznam\n_START_PARAGRAPH_\nDokon\xc4\x8dnega in splo\xc5\xa1no sprejetega seznama gradov ob Loari ni, zato so mogo\xc4\x8da odstopanja. Tako se zaradi zgodovinske pomembnosti v\xc4\x8dasih mednje \xc5\xa1teje tudi Bastie d'Urf\xc3\xa9, \xc4\x8deprav le\xc5\xbei ju\xc5\xbeno od Giena. Gradovi v dolini reke Loare je krovno ime, po legi neposredno v dani re\xc4\x8dni dolini pa se delijo \xc5\xa1e v manj\xc5\xa1e skupine, poimenovane po Loari in njenih pritokih.\n_START_SECTION_\nGradovi ob Loari\n_START_PARAGRAPH_\nBeaufort - Mareuil sur Cher - Lavo\xc3\xbbte-Polignac - Bouth\xc3\xa9on - Montrond - Ch\xc3\xa2teau de la Bastie d'Urf\xc3\xa9 - La Roche - Ch\xc3\xa2teau f\xc3\xa9odal de Saint-Maurice-sur-Loire - Ch\xc3\xa2teau de Saint-Pierre-la-Noaille - Chevenon - Kne\xc5\xbeja pala\xc4\x8da Nevers - Saint-Brisson - Gien - La Bussi\xc3\xa8re - Pontchevron - La Verrerie (blizu je Aubigny-sur-N\xc3\xa8re) - Ch\xc3\xa2teau de Sully-sur-Loire - Ch\xc3\xa2teauneuf-sur-Loire - Boisgibault - Meung-sur-Loire - Menars - Talcy - Ch\xc3\xa2teau de la Fert\xc3\xa9 - Ch\xc3\xa2teau de Chambord - Ch\xc3\xa2teau de Blois - Villesavin - Ch\xc3\xa2teau de Cheverny -  Beauregard - Troussay - Ch\xc3\xa2teau de Chaumont - Amboise - Clos-Luc\xc3\xa9 - Langeais - Gizeux - Les R\xc3\xa9aux - Ch\xc3\xa2teau de Montsoreau - Montreuil-Bellay - Saint-Loup-sur-Thouet - Ch\xc3\xa2teau de Saumur - Boumois - Brissac - Montgeoffroy - R\xc3\xa9aux_NEWLINE_\xc5\xa0e nekaj gradov:\n_START_SECTION_\nGradovi ob reki Maine\n_START_PARAGRAPH_\nAngers\n_START_SECTION_\nGradovi ob reki Cher\n_START_PARAGRAPH_\nSelles-sur-Cher - Ch\xc3\xa2teau de Valen\xc3\xa7ay - Saint-Aignan - Gu\xc3\xa9-P\xc3\xa9an - Montrichard - Chissay - Ch\xc3\xa2teau de Chenonceau - Ch\xc3\xa2teau de Villandry\n_START_SECTION_\nGradovi ob reki Indre\n_START_PARAGRAPH_\nCh\xc3\xa2teau de Loches - Sach\xc3\xa9 - Ch\xc3\xa2teau d'Azay-le-Rideau - Uss\xc3\xa9 - Argy - Ch\xc3\xa2teau de Cand\xc3\xa9 - Villegongis - Isle Savary - Sarzay\n_START_SECTION_\nGradovi ob reki Vienne\n_START_PARAGRAPH_\nPetit Thouars Saint-Germain-sur-Vienne - Rivau - Ch\xc3\xa2teau de Chinon - Champigny-sur-Veude\n_START_SECTION_\nGradovi ob reki Loir\n_START_PARAGRAPH_\nCh\xc3\xa2teau de Ch\xc3\xa2teaudun - Fr\xc3\xa9teval - Vend\xc3\xb4me - Lavardin - Montoire - Le Lude - Bazouges sur le Loir - Ch\xc3\xa2teau du Plessis-Bourr\xc3\xa9\n_START_SECTION_\nGradovi ob reki Argenton/Thouet\n_START_PARAGRAPH_\nMontreuil-Bellay - Ch\xc3\xa2teau d'Oiron"